પીએમ મોદીના વારંવાર વિદેશ ભ્રમણ મુદ્દે ચૂંટીયો ખણતાં ધાનાણીએ પૂછ્યું કે, પીએમ મોદી અનેક દેશોમાં ભ્રમણ કરતા રહે છે ત્યારે દાઉદ ઇબ્રાહિમ એમને કેમ ન જડ્યો, એનો કાંઠલો પકડીને હિન્દુસ્તાનની જેલમાં ક્યારે પુરશો ? સરહદ પર એક ભારતીય જવાનના માથા સામે દસ પાકિસ્તાની જવાનોના માથા ભલે વાઢી ન શક્યા પરંતુ ૫૬ની છાતી બતાવી રોજેરોજ ભારતીય જવાનોની શહીદી તો રોકો ? ચપટીમાં ચીનને ચૂપ કરી દેવાની વાતો કરનારાઓના શાસનમાં ચીન દોકલાહમમાં કાયમી થાણું સ્થાપીને બેઠું છે એનો જનતા જવાબ માગે છે.